**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS „VYTURIO“ PAGRINDINĖS MOKYKLOS NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – patikslinti Klaipėdos „Vyturio“ pagrindinės mokyklos nuostatų 11 punktą. Tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Šiuo sprendimo projektu patikslinamas Klaipėdos „Vyturio“ pagrindinės mokyklos nuostatų 11 punktas, kuriuo apibrėžiamos mokykloje taikomos mokymosi formos ir mokymo proceso organizavimo būdai. Punktas pakeistas, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

Kadangi šiuo metu veikiantys „Vyturio“ pagrindinės mokyklos nuostatai buvo patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., todėl jie pripažįstami netekusiais galios.

**3. Kokių rezultatų laukiama.**

Klaipėdos „Vyturio“ pagrindinės mokyklos nuostatų 11 punktas atitiks teisės aktų nustatytus reikalavimus ir mokyklai bus suteikta teisė organizuoti mokymo procesą nuotoliniu būdu.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiama pasekmė - bus užtikrinamas teisės aktų vykdymas. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės administracijos direktoriaus 2012 m. gegužės 9 d. įsakymo Nr. AD1-1014 „Dėl Klaipėdos „Vyturio“ pagrindinės mokyklos nuostatų patvirtinimo“ išrašas, 10 lapų.

Švietimo skyriaus vedėja Laima Prižgintienė